
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 476 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Λειτουργία της λαϊκής αγοράς Χολαργού της Δ/Α... 1 

Κατάργηση λατομικών περιοχών Ν. Λακωνίας. 2 

Καθορισμός αποδέκτη των επεξεργασμένων απο¬ 
βλήτων του βιολογικού καθαρισμού του Δήμου 
Σκύδρας Ν. Πέλλας. 3 

Ανάκληση της υπ’ αριθμ. 2688/7.5.1985 απόφασης «Δι¬ 
ενέργεια εκουσίου αναδασμού περιοχής Κοινότη¬ 
τας Αχλαδοκάμπου». 4 

ΑΠΟΦΑΣΕΙ Σ 

Αριθμ. 4563 (1) 


Λειτουργία της λαϊκής αγοράς Χολαργού της Δ/Α. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις της παρ. 1 του άρθρου 7 του 
ν. 2323/1995, όπως αντικαταστάθηκε με το άρθρο 4 του 
ν. 3377/2005, σύμφωνα με την οποία «Ο Γενικός Γραμμα- 
τέας Περιφέρειας μπορεί με απόφασή του να εγκρίνει 
την ίδρυση, τη μετακίνηση ή την κατάργηση λαϊκών 
αγορών στην περιφέρεια της Ν. Α. Αθηνών-Πειραιώς και 
Θεσσαλονίκης, ύστερα από πρόταση του οικείου Οργα¬ 
νισμού Λαϊκών Αγορών και γνώμη του οικείου δημοτικού 
συμβουλίου και της υπηρεσίας Τροχαίας». 

3. Το με αριθμ. πρωτ. 30814/06/23.1.2007 έγγραφο του 
Οργανισμού Λαϊκών Αγορών Αθηνάς- Πειραιά με το 
οποίο μας διαβιβάστηκε α) η 1/9.1.2007 (θέμα 76 ) πράξη 
του Διοικητικού Συμβουλίου του Οργανισμού β) οι αρ. 
139/06 και 240/06 πράξεις του Δημοτικού Συμβουλίου 
Χολαργού και γ) τα 2009/4/98-ε/06 και 2009/4/107-α/06 
έγγραφα της Τροχαίας Αγίας Παρασκευής, σχετικά με 
το χώρο λειτουργίας της λαϊκής αγοράς Χολαργού της 
Δ7Α. 

4. Την υπ’ αριθμ. 23040/3.5.2006 απόφαση μας περί 
λειτουργίας της λαϊκής αγοράς Χολαργού της Δ'/Α, 
αποφασίζουμε: 


5 Απριλίου 2007 

Την τροποποίηση της υπ’ αριθμ. 23040/3.5.2006 από¬ 
φασής μας και τη λειτουργία της λαϊκής αγοράς Χο- 
λαργού της Δ'/Α, Δήμου Χολαργού εκ περιτροπής ως 
εξής: 

1. Κατά τους μήνες Οκτώβριο έως Μάρτιο, εκάστου 
έτους, στο τμήμα της οδού Φανερωμένης από την πλα¬ 
τεία Κ. Παλαμά έως την οδό Ευριπίδου και 

2. κατά τους μήνες Απρίλιο έως Σεπτέμβριο, εκάστου 
έτους, στο τμήμα της οδού Φανερωμένης από την πλα¬ 
τεία Κ. Παλαμά έως την πλατεία Φανερωμένης, με την 
τοποθέτηση του εμπορικού τμήματος της αγοράς επί 
της οδού Ουρανίας, από την πλατεία Κ. Παλαμά έως 
την οδό Βεντούρη και στην οδό Κεραμικού από την οδό 
Βεντούρη έως την οδό Περικλέους. 

Με την παρούσα απόφαση δεν προκαλείται δαπάνη 
εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. ΔΒΕ-671 (2) 

Κατάργηση λατομικών περιοχών Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις 

α) Του π.δ. 30/1996 «Κώδικας Νομαρχιακής Αυτοδι¬ 
οίκησης». 

β) Των άρθρων 3 και 26 του ν. 2115/1993 «Τροποποίη¬ 
ση, αντικατάσταση και συμπλήρωση διατάξεων του ν. 
1428/1984, εκμετάλλευση Λατομείων αδρανών υλικών 
και άλλες διατάξεις». 

γ) Του άρθρου 6 του ν. 2702/1999 (ΦΕΚ/70/Α'/7.4.1999) 
«Διάφορες ρυθμίσεις θεμάτων αρμοδιότητας Υπουργεί¬ 
ου Ανάπτυξης και άλλες διατάξεις». 

δ) Του άρθρου 13 του ν. 3335/2005 (ΦΕΚ/95/Α'/20.4.2005) 
«Ελεγχος της διακίνησης και αποθήκευσης πετρελαιοειδών 
προϊόντων. - Ρύθμιση θεμάτων Υπουργείου Ανάπτυξης». 

2. Τον Οργανισμό Οργάνωσης και Λειτουργίας της 
Ν. Α. Λακωνίας (ΦΕΚ/1775/Β731.12.2001). 

3. Την υπ’ αριθμ. 3570/10.4.1986 (ΦΕΚ/151/Β'/10.4.1986), 
απόφαση του Νομάρχη Λακωνίας με την οποία καθορί¬ 
σθηκαν Λατομικές περιοχές στο Νομό Λακωνίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Την υπ’ αριθμ. Φ.25.1/ΤΒ 301/2.5.1988 (ΦΕΚ/333/ 
Β71.6.1988), με την οποία ανακαθορίσθηκαν συντεταγ¬ 
μένες λατομικών περιοχών του Νομού Λακωνίας. 

5. Το γεγονός ότι μέχρι σήμερα εκ των δεκατριών 
(13) καθορισμένων λατομικών περιοχών στο Ν. Λακω¬ 
νίας έχουν ενεργοποιηθεί μόνον πέντε (5) εξ’ αυτών, 
αποφασίζουμε: 

Α. Αποχαρακτηρίζουμε τις παρακάτω Λατομικές 
περιοχές αδρανών υλικών του Ν. Λακωνίας οι οποίες 
είχαν καθορισθεί και τροποποιηθεί ως προς τις συ¬ 
ντεταγμένες με τις αποφάσεις του Νομάρχη Λακω¬ 
νίας 3570/10.4.1986 (ΦΕΚ/151/Β710.4.1986) και Φ.25.1/ΤΒ 
301/2.5.1988 (ΦΕΚ/333/Β'/1.6.1988). 

1. Θέση Μεγάλο Βουνό πρώην Κοινότητας Μεταμόρ¬ 
φωσης Μολάων, εμβαδού 436,85 στρεμμάτων. 

2. Θέση Σκλαβούνα Κοινότητας Παντάνασσας Β', εμ¬ 
βαδού 434,37 στρεμμάτων. 

3. Θέση Βασιλόρεμα - Ψηλή Ράχη Κοινότητας Κροκε- 
ών, εμβαδού 690,0 στρεμμάτων. 

4. Θέση Λαγκάδια Κοινότητας Σκάλας, εμβαδού 798,25 
στρεμμάτων. 

5. Θέση Προφήτης Ηλείας Κοινότητας Βαχού Γυθείου, 
εμβαδού 881,25 στρεμμάτων. 

6. Θέση Κουρκούλα Κοινότητας Λόγιας, εμβαδού 325,0 
στεμμάτων. 

7. Θέση Πλεύρα Κοινότητας Βορδόνιας, εμβαδού 175,0 
στρεμμάτων. 

Θέση Αγορά Κοινότητας Γερακίου, εμβαδού 85,75 
στρεμμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 12 Μαρτίου 2007 

Ο Νομάρχης 
ΚΩΝ. ΦΟΥΡΚΑΣ 

- ♦ - 

Αριθμ. ΔΥΠ/Β3/Φ75/5477 (3) 

Καθορισμός αποδέκτη των επεξεργασμένων αποβλή¬ 
των του βιολογικού καθαρισμού του Δήμου Σκύδρας 
Ν. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τον α.ν. 2520/1940 «Περί υγειονομικών διατάξεων». 

2. Το ν. 2218/1994 «Ιδρυση Νομαρχιακής Αυτοδιοίκη¬ 
σης», όπως τροποποιήθηκε και ισχύει. 

3. Την υπ’ αριθμ. Ε1 β/221/65 (ΦΕΚ 138/τ. Β724.2.1965) Υ.Δ. 
«Περί διάθεσης λυμάτων και βιομηχανικών αποβλήτων», 
όπως τροποποιήθηκε και ισχύει. 

4. Τη υπ’ αριθμ. οικ. 3610/84 (ΦΕΚ 912/τ. Β731.12.1984) 
απόφαση του Νομάρχη Πέλλας «Όροι διάθεσης λυμάτων 
και υγρών βιομηχανικών αποβλήτων σε φυσικούς αποδέ¬ 
κτες και καθορισμός των ανωτάτων επιτρεπτών ορίων 
στον ποταμό Μογλένιτσα ή Αλμωπαίο ποταμό, τον Εδεσ- 
σαίο ποταμό τη λίμνη του Αγρα και την τάφρο 66». 

5. Την υπ’ αριθμ. οικ. 5673/400/97 (ΦΕΚ192/τ. Β71997 
Υπ. Απ. «Μέτρα και όροι για την επεξεργασία αστικών 
λυμάτων», όπως τροποποιήθηκε και ισχύει. 

6. Την υπ’ αριθμ. οικ. 1939/20.1.2004 απόφαση του Νο¬ 
μάρχη Πέλλας «Συγκρότηση επιτροπής για τον καθορι¬ 
σμό αποδέκτη για τη διάθεση υγρών αποβλήτων». 

7. Το υπ’ αριθμ. 1213/24.1.2006 έγγραφο του Δήμου 
Σκύδρας και τα απαραίτητα δικαιολογητικά, με το οποίο 
ζητά καθορισμό ενδιάμεσου αποδέκτη. 


8. Την υπ’ αριθμ. οικ. 68/2.1.2007 απόφαση του Νομάρχη 
Πέλλας «Περί υπογραφής των εγγράφων Μ.Ε.Ν.». 

9. Το από 21.2.2007 πρακτικό της Επιτροπής καθορι¬ 
σμού ενδιάμεσου αποδέκτη, αποφασίζει: 

Ορίζουμε ως ενδιάμεσο αποδέκτη των επεξεργασμέ¬ 
νων αποβλήτων του βιολογικού καθαρισμού του Δή¬ 
μου Σκύδρας Ν. Πέλλας, την Τάφρο Βαλιβίτσα, όπου 
θα οδηγούνται τα επεξεργασμένα απόβλητα μετά από 
μια υπόγεια διαδρομή μήκους 230 μέτρων εντός τσιμε- 
ντοσωλήνων Φ800. Τελικός αποδέκτης των επεξεργα¬ 
σμένων αποβλήτων, μετά από τη διαδρομή μήκους 250 
μέτρων στην τάφρο Βαλιβίτσα, είναι η Τάφρος 66. Τα 
επεξεργασμένα απόβλητα θα πληρούν τις απαιτήσεις 
των παραμέτρων της υπ’ αριθμ. 3610/84 απόφασης του 
Νομάρχη Πέλλας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 26 Φεβρουάριου 2007 

Με εντολή Νομάρχη 
Ο Διευθυντής 
ΔΗΜ. I. ΚΟΝΤΟΣ 
-♦- 

Αριθμ. 3945 (4) 

Ανάκληση της υπ’ αριθμ. 2688/7.5.1985 απόφασης «Διε¬ 
νέργεια εκουσίου αναδασμού περιοχής Κοινότητας 
Αχλαδοκάμπου». 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τον Κώδικα Νομαρχιακής Αυτοδιοίκησης (π.δ. 
30/1996). 

2. Τον εσωτερικό Κανονισμό Οργάνωσης και λειτουρ¬ 
γίας της Νομαρχιακής Αυτοδιοίκησης Αργολίδας. (ΦΕΚ 
1866 Β729.12.2005). 

3. Τις διατάξεις του ν. 2503/1997 (ΦΕΚ 107 Α730.5.1997). 

4. Τις διατάξεις της παρ. 4 του ν. 674/1977 όπως αυτό συ¬ 
μπληρώθηκε με την παρ. 1 του άρθρου 15 του ν. 3147/2003. 

5. Την υπ’ αριθμ. 2688/7.5.1985 απόφασή μας «Διενέργεια 
εκουσίου αναδασμού περιοχής Κοινότητας Αχλαδοκά¬ 
μπου» που δημοσιεύθηκε στο Φ.Ε.Κ. 307 Β722.5.1985. 

6. Τ ις διατάξεις του άρθρου 15 παρ. 1 του ν. 3147/2003. 

7. Το με αριθμό 600/19.1.2001 έγγραφο της Δ/νσης 
Αγροτικής Ανάπτυξης της Νομαρχίας μας. 

8. Τα στοιχεία του φακέλου του αναδασμού από τα οποία 
προκύπτει ότι έχουν διακοπεί οι εργασίες αναδασμού στην 
Κοινότητα Αχλαδοκάμπου πέραν της τριετίας. 

9. Την προφορική εισήγηση του Πρϊσταμένου της Δ/ 
νσης Αγροτικής Ανάπτυξης με την οποία εισηγείται την 
ανάκληση της παραπάνω απόφασης, αποφασίζουμε: 

Ανακαλούμε την υπ’ αριθμ. 2688/7.5.1985 απόφασή μας 
«Διενέργεια εκουσίου αναδασμού περιοχής Κοινότητας 
Αχλαδοκάμπου», που δημοσιεύθηκε στο Φ.Ε.Κ. 307 Β7 
22.5.1985, καθόσον έχουν διακοπεί οι εργασίες αναδα¬ 
σμού πέραν της τριετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 13 Μαρτίου 2007 
Ο Νομάρχης 

ΒΑΣΙΛΕΙΟΣ Ν. ΣΩΤΗΡΟΠΟΥΛΟΣ 

